Reg. zn. UJ6 – 01/2024

**ZÁPISNICA č. 1/2024**

**z 1. zasadnutia komisie na ochranu verejného poriadku konanej dňa 18.01.2024 v  miestnosti MsÚ Hnúšťa – vo veľkej zasadačke so začiatkom o 15:00 hod.**

Zasadnutie komisie na ochranu verejného poriadku otvorila predsedníčka komisie Bc. Erika Morová, ktorá privítala všetkých prítomných. Vyhodnotila účasť členov komisie na zasadnutí, pričom konštatovala, že:

Počet prítomných členov je 4,

Počet neprítomných členov je 1, z toho neospravedlnených 1 – Mgr. Karol Anger

Komisia je uznášaniaschopná

Privítala staronového člena p. Vojteka, nakoľko sa stal členom komisie po odstúpení p. Ing. Rukavicu.

**Na tejto komisii boli prítomní:**

* poverený vedením MsP Hnúšťa: Mgr. Miloš Barto,
* odborný referent ŽP : Ing. Pavel Černák
* **vedúci oddelenia výstavby, ŽP a VO : Ing. Michal Vacula**
* **poverený vedúci oddelenia služieb : Ing. Miroslav Porubiak**

Program:

1. *Otvorenie, privítanie*
2. *Kontrola uznášania schopnosti komisie KOVP*
3. *Informácia o zmene člena KOVP*
4. *Plán práce na rok 2024, Plán činnosti bude podľa potreby priebežne dopĺňaný*
5. *Vyhodnotenie činnosti komisie KOVP za rok 2023*
6. *Informácia o stave výberového konania na náčelníka MsP Predkladá primátor mesta Mgr. M. Pliešovský*
7. *Prejednanie návrhov VZN o držaní psov na území mesta Hnúšťa Predkladá KOVP v spolupráci s primátorom mesta p. Mgr. M. Pliešovským*
8. *Čistota verejného priestranstva– sezónny plán čistenia a údržby verejných priestranstiev, ako pre zimnú, tak aj pre letnú údržbu, čistenie z hľadiska dôležitosti jednotlivých komunikácií a chodníkov. Predkladá vedúci oddelenia služieb*
9. *Správa o funkčnosti verejného osvetlenia Ing. M. Vacula, vedúci odd. výstavby, ŽP a VO MsÚ*
10. *Ciele a úlohy mestskej polície na rok 2024 Predkladá poverený vedením MsP Mgr. Miloš Barto*
11. *Správa o využití fondu prac. času a personálnom obsadení MsP 2023, personálne obsadenie pre rok 2024 – Predkladá poverený vedením MsP Mgr. Miloš Barto*
12. *Prejenanie novely zákona č. 58/2014 o výbušninách, výbušných predmetoch a munícií a o zmene a doplnení niektorých zákonov*
13. *Rôzne*
14. *Diskusia*
15. *Záver*
* **K bodu 4 :** *Plán práce na rok 2024*

Morová – plán činností práce komisie za rok 2024 Vám bol zaslaný, priebežne bude doplnený podľa aktuálnych potrieb. .

* **K bodu 5 :** *Vyhodnotenie činnosti komisie KOVP za rok 2023*

Morová – komisia reagovala na aktuálne problematiky počas celého roka 2023, činnosť komisie sa riadila striktne v zmysle rokovacieho poriadku vrátane dodržiavania lehôt. Presadzovala prejednanie uznesení v zmysle rokovacieho poriadku, čo predtým nebolo. Začala oznamovať termíny konania komisie obyvateľom .

Morová – volala mi Ing. Hroncová, že vytvorí na stránke mesta zložku KOVP, tak ako to má aj finančná a sociálna komisia, kde budú zverejňované pozvánky na komisiu a zápisnice.

* **K bodu 6 :** *Informácia o stave výberového konania na náčelníka MsP*

Morová - Správa k tomuto bodu nebola doručená od pána primátora, odpoveď si vyžiadam mailom. Bod sa presúva na ďalšiu komisiu.

Barto – informoval, že bol poverený vedením MsP na ďalších nasledujúcich 6 mesiacov, oddelenie disponuje momentálne 6 pracovníkmi MsP.

* **K bodu 7 :** *Prejednanie návrhov VZN o držaní psov na území mesta Hnúšťa*

........................................

Morová – k tomuto bodu mala byť diskusia, pán primátor sa sľúbil, že sa komisie zúčastní nakoľko problém sa už naťahuje skoro rok. Mali sme sa dohodnúť, ako budeme ďalej postupovať. Otázky ohľadne tohto bodu mu pošlem mailom. Komisiu budem informovať.

Správa nebola doručená. Bod sa presúva na ďalšiu komisiu.

* **K bodu 8 :** *Čistota verejného priestranstva– sezónny plán čistenia a údržby verejných priestranstiev, ako pre zimnú, tak aj pre letnú údržbu, čistenie z hľadiska dôležitosti jednotlivých komunikácií a chodníkov.*

Porubiak – poverenie mám od 15.01.2024 a momentálne prebieha ukončenie roku 2023.

Harmonogram prác prebieha podľa plánov roka 2023 a bude dopĺňaný o potreby prioritného riešenia aktuálnych problémov.

Niekedy býva pri údržbe problém s prejazdnosťou ciest

Balašková – veľký problém je ulica Pokroku. Občania bývajú v RD a majú garáže avšak autá parkujú pred domom a tým obmedzujú prejazdnosť cesty.

Vacula – touto ulicou sa zaoberali, dočasne pomohlo parkovanie len na jednej strane cesty, teraz sa od toho zase trochu upustilo.

Harmonogram je teda spracovaný a technika je pripravená. V lete do harmonogramu zaradia aj čistenie kanálov a vpustí. Všetky požadované práce budú postupne doplňované do harmonogramu a následne riešené.

Kontakty : telefónne čísla a maily zatiaľ ostávajú, ale v prípade potreby môžu kontaktovať aj jeho.

p. Sedlák bude vedúcim strojov a teda požiadavky na zásah technikou môžete adresovať aj na neho.

Morová: je dostatok personálu, nakoľko zmluvu nepodpísalo veľa ľudí

Porubiak: Personálne obsadenie služieb je zatiaľ dostatočné, ešte sa časom upresní, ale v súčasnej dobe sa nepočíta s navyšovaním pracovníkov. V prípade potreby bude oslovená SOŠ na potreby kosenia, budeme to riešiť dohodami.

Porubiak: Colas a.s. bude v Hnúšti ešte cca pol roka a preto ak budeme mať nejaké požiadavky na rekonštrukcie bolo by to potrebné počas tohto obdobia riešiť. Keď firma odíde budú náklady vyššie a predsa aj tá kvalita prác je veľmi dobrá ( viď. Dopravné ihrisko ).

Bolo zriadené klzisko a prevádzkované je do 19:00.

Zberný dvor bude prevádzkovaný tak, ako je uvedené na stránke mesta a zodpovedný pracovník mesta zabezpečí, aby to bolo na viditeľnom mieste. Neskôr na zbernom dvore pridáme aj sobotu, nakoľko o uvedenú službu občania prejavujú záujem.

Určite bude potreba prehodnotiť súčasnú techniku a jej prípadné doplnenie. Uvažuje sa napríklad úprava zamietacieho voza na zber malých odpadových košov.

Morová – dotazovala čistenie cintorína pod nemocnicou

Porubiak – vyrieši sa to akonáhle tam bude dostupnosť, momentálne sneží

Morová – upozornila na veľkú dieru z Hlavnej cesty na Štúrovú, treba to tam s niečím vysypať nakoľko autá majú problém tadiaľ prejsť. Vacula problém potvrdil.

Porubiak – problém si zapíše

Sopóciová – upozornila na pokles cesty prechod z Hlavnej na Jesenského

Vacula – robilo sa tam zakladanie káblov a keďže firma Colax a.s. má odstávku. Oddelenie služieb tam dosype štrk.

* **K bodu 9 :** *Správa o funkčnosti verejného osvetlenia*

Vacula – požiadal o preloženie správy na nasledujúci termín komisie, nakoľko v súčasnosti nie sú uzatvorené všetky fakturácie za rok 2023 a teda nedajú sa určiť náklady. Na väčšine miest sú už žiarovky pomenené za nové úspornejšie čo určite prinesie úsporu.

Už máme uzatvorenú novú zmluvu na elektrickú energiu a ideme na spotové ceny. Cena, ktorú sme vysúťažili 117€/MWh je celkom dobrá.

Počas roka sa vypínali niektoré lampy, ktoré neboli až tak potrebné.

Sopóciová – mala dotaz na svietidla na solár

Vacula – testujeme tento typ na Mútniku a je to celkom dobré, ide ale o výrobok z Číny a teda životnosť 3 roky je priamoúmerná cene 120€. Kvalitnejšie výrobky so životnosťou 6 rokov stoja 500€.

Balašková - občania si veľmi pochvaľujú lampy ponad prechodmi

Vojtek- pri Magaľovi Klokočova 733 konáre SM zakrývajú svietidlo a je ich potrebné opíliť

Černák – bude to zaradené do plánu ošetrenia, už toho máme v pláne viacej nakoľko dochádza vplyvom zmeny klímy k postupnému odumieraniu všetkých smrekov

Vacula- celkovo z 850 svietidiel sa ročne vymieňa 200-300ks

* **K bodu 10 :** *Ciele a úlohy mestskej polície na rok 2024*

*Barto – k tomuto bodu bola zaslaná správa*

*Morová – informovala, že projekt MOPS bol schválený a na jar by sa malo začať s projektom*

Barto – k MOPS kám sme dali ku projektu pripomienky

Správu berie komisia na vedomie a tvorí prílohu zápisnice č.3.

* **K bodu 11 :**  *Správa o využití fondu prac. času a personálnom obsadení MsP 2023*

Barto - personálne obsadenie MsP je súčasne 5+1 a pokiaľ by sa doplnil nový náčelník bolo by 6 + 1. Je ale predpoklad, že momentálny stav ostane, nakoľko aj financie boli v rozpočte na 6 pracovníkov. Všetci pracovníci si musia plánovaný počet hodín odrobiť. Minulý rok sa vo fonde pracovného času nepočítalo s predčasnými voľbami.

Správu berie komisia na vedomie a tvorí prílohu zápisnice č.4.

* **K bodu 12 :** *Prejenanie novely zákona č. 58/2014 o výbušninách, výbušných predmetoch a munícií a o zmene a doplnení niektorých zákonov*

Morová – správu k tomuto bodu ste obdŕžali, v skratke sa jedná o to, že Zákon č. 330/2023 Z. z., ktorý mení a dopĺňa zákon č. 58/2014 Z. z. o výbušninách, deleguje od termínu 02.01.2024 obci právomoc stanoviť vo všeobecne záväznom nariadení o používaní pyrotechnických výrobkov správny poplatok, ktorý umožní používanie pyrotechnických výrobkov kategórie F2 a F3.

V podmienkach Mesta Hnúšťa sa jedná o doplnenie VZN č. 176/2022 o používaní

pyrotechnických výrobkov na území mesta Hnúšťa zo dňa 14.12.2022, v ktorom je nutné ho

doplniť o stanovenie výšky predmetného poplatku.

Vzhľadom k tomu, že sa jedná o doplnenie VZN ekonomického charakteru, určenie

jeho výšky a podanie samotného návrhu na doplnenie VZN je v kompetencii finančnej

komisie.

Morová sa opýtala či boli nahlásené nejaké incidenty ohľadom zábavnej pyrotechniky okrem tej, ktorú riešili na Salaši

Barto – Priestupky nahlásené na MsP neboli, doznieva ešte posledné použitie pyrotechniky mládežou.

Správu berie komisia na vedomie, odporúča doplniť VZN v zmysle zmeny zákona.

Správa tvorí prílohu zápisnice č.5.

Hlasovalo: za: 4 proti: 0 zdržalo sa: 0

* **K bodu 13 :** *Rôzne*

Sopóciová – či je už Pasport hotový

Vacula - je v podstate hotový, ale ešte pripomienkujeme niektoré drobnosti, na základe novej vyhlášky sa idú meniť značky a to hlavne parkovacie

Sopóciová - budú sa dopĺňať spomaľovače?

Vacula – v prípade že bude potrebné osadenie nových spomaľovačov, odporúčam tieto spomaľovače prebrať na výboroch miestnych častí, aby sa predišlo sporom.

Vacula - máme osadené dva nízke spomaľovače ulica Sinecká a Francisciho (elektráreň), s ktorými sme veľmi spokojní lebo sú nižšie a mäkšie, sú ale drahšie.

Balášková, Sopóciová - pripomienkovali parkovanie Santé – bývalá Taverna

Vacula - parkovacie miesta sú určené medzi Vansovou a Mládeže, čo ale nestačí. Parkovať mohli aj vzadu ale obmedzujú Zolerovcov. Sante neskôr uvažuje nad zriadením parkovacích plôch.

Vojtek - pripomienkoval vyhradené parkovacie miesto na štrku na ulici 1. mája 909

Vacula - toto miesto bolo už zrušené

Vojtek - Budú v rámci rekonštrukcie cesty ukľudňovacie prvky dopravy alebo nie je nič v rámci mesta plánované?

Vacula - Projekt rieši BBSK a teda realizátor vykonáva rekonštrukciu výhradne v zmysle projektu

Sopóciova - ako bude pokračovať rekonštrukcia chodníkov?

Vacula - jednali sme s BBSK a chodníky spravia na náklady BBSK, keby sme to mali robiť sami bolo by to cca 300tis.

* **K bodu 14 :** *Diskusia*

Neboli navrhnuté ďalšie body k diskusii .

V súhrne boli všetky doručené správy zobrané na vedomie a komisia prijala jedno odporúčanie.

* **Záver**

Predsedníčka komisie Bc. Morová všetkým prítomným poďakovala za účasť a ukončila zasadnutie komisie.

Zasadnutie komisie skončené o 16:25 hod. Nasledujúce zasadnutie komisie sa uskutoční podľa schváleného plánu práce komisie 20.03.2024.

V Hnúšti, dňa 19.01.2024

Zapísal: Ing. Pavel Černák, odborný referent pre životné prostredie

  Bc. Erika Morová

 predsedníčka komisie